Rustinu

Rustinu hè u nome d'un anziana pieve di Corsica à u Medievu. Hà fattu parte di u vescuvatu d'Aleria, è dinù di quellu d'Accia.

 Geografia 
U territoriu di l'antica pieve di Rustinu currisponde à e cumune attuale di :

 Bisinchi, cù i paisoli d'Espacu, U Fornu è U Vignale ;
 Castellu di Rustinu, cù i paisoli di Ponte Novu, Pastureccia, U Pianu, Barinciasche, U Frassu, A Pughjola ;
 E Valle di Rustinu, cù i paisoli di Grate, Terlaia è Casa Pitti ;
 Merusaglia, cù i paisoli di U Cunventu, Rocca Suprana, Rocca Suttana, A Stretta, U Collu, U Quercetu, Terchini, Tabonzuli, Sevasi ;
 Castineta ;
 Gavignanu ;
 U Salgetu.

miniatura|Merusaglia, in a pieve di Rustinu|alt=|centro|450x450px
 Chjesa pievana 
A chjesa pievana di u Rustinu era a chjesa di Santa Maria di Riscamone, situata nant'à a cumuna di E Valle di Rustinu. À cantu di a chjesa pievana Santa Maria, si ponu vede e vistighe di dui battisteri. U più anticu hè d'epica paleocristiana. L'altru, San Ghjuvanni Battista, hè rumanicu è di forma uttugunale.

centro|miniatura|500x500px|Santa Maria Riscamone, pieve di Rustinu
centro|miniatura|500x500px|A nave di a pieve

 Battisteri 
Si ponu vede e ruvine di dui battisteri in Riscamone. 

 U battisteru paleocristianu 
U primu si truvava à cantu à a prima basilica paleocristiana, custruita à a fine di u seculu IV, o u principiu di u seculu VAnnie Arnoux-Gabrielli, Eglises romanes de Corse : le guide, Albiana, 2016. Si pò sempre vede a piscina battismale, in forma di croce greca.
centro|miniatura|400x400px|U battisteru paleocristianu di Santa Maria Riscamone

 U battisteru rumànicu 
Saria statu custruitu in a prima metà di u seculu XII. U so pianu hè di forma ottogonale. Per disgrazia hà suffertu assai per via d'un terramotu. Si ponu sempre vede parechji decori. Cum'è nant'à dui tìmpani. Nant'à l'unu si pò vede un serpu. Nant'à un altru si ricunnoscenu à Adamu è Eva.
centro|miniatura|300x300px|U battisteru rumànicu di Santa Maria Riscamone
centro|miniatura|300x300px|U battisteru rumànicu di Santa Maria Riscamone, detagliu

 Riferimenti 

Annie Arnoux-Gabrielli, Eglises romanes de Corse : le guide, Albiana, 2016
 Ligami 
Diòcesi d'Accia

Diòcesi di Mariana

Lista di e pieve di Corsica

Categoria:Pievi di Corsica